પરંતુ રીયા તેને છોડીને જઈ શકી નહીં. તેનો અંતરાત્મા આમ કરવા તૈયાર થયો નહીં. એક બદમાશે તેને ધમકી આપી, ”અહીંથી જાય છે કે નહીં?” પરંતુ પેલો યુવાન ત્યાંથી ખસ્યો નહીં. પલક ઝપકતા જ એ લફંગાએ કોણ જાણે ક્યાંથી ચાકુ કાઢીને આ યુવકને મારવા આગળ કર્યું, પેલા યુવકે સ્ફૂર્તિથી વાર બચાવી લીધો પરંતુ ચાકુ તેના હાથમાં વાગી ગયું. પેલો નરાધમ આટલેથી અટક્યો નહીં. તેણે અટક્યા વગર ચાકુના વાર કરવા માંડયા.